Polaarpäev
Polaarpäev on ajavahemik, mille vältel Päike püsib ööpäev ringi silmapiirist kõrgemal. Polaarpäeva vastand on polaaröö. Polaarpäev esineb polaaraladel põhjapoolkeral (Arktikas) ja lõunapoolkeral (Antarktises), mille laiuskraadid on üle 66°33'. Polaarpäev kestab ühest ööpäevast polaarjoonel kuni poolaastani poolusel (kevadisest võrdpäevsusest sügisese võrdpäevsuseni).